তিনি বলেন, ‘বিএনপি যখন সরকারে ছিল, তখন সারের জন্য কৃষকদের ধরনা দিতে হয়েছে। গুলি খেয়ে প্রাণ দিতে হয়েছে। কিন্তু এখন সারের জন্য ধরনাও দিতে হয় না। সারই কৃষকের হাতের মুঠোয় পৌঁছে যায়। আওয়ামী লীগ ক্ষমতায় এসে তিন দফায় সারের দাম কমিয়েছে। বর্গাচাষিদের আগে ঋণ দেয়া হতো না। আমরা তাদের জন্যও ঋণের ব্যবস্থা করে দেই। কৃষককে যেন ব্যাংকে আসতে না হয়, বরং ব্যাংকই কৃষকের দ্বারে গিয়ে তাকে ঋণ পৌঁছে দেয়- সেই ব্যবস্থাও করেছি। কৃষিবিদ মির্জা জলিলকে কৃষি ব্যাংকের চেয়ারম্যান বানিয়েছিলাম। ব্যাংকের শাখা সব ইউনিয়নে না থাকার কারণে দেশের প্রতিটি ইউনিয়নে হাটের দিন তাঁবু টানিয়ে কৃষকদের ঋণের টাকা দেয়ার ব্যবস্থা করেছি।’